Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 325/13/6606	Lučenec, 26.7.2013
EEČ : 2-47-139-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec syna XXXXX, nar. 22.05.1989 hoci bol právoplatným uznesením Okresného súdu v XXXXX/2010 zo dňa 06.12.2010 zaviazaný k plateniu výživného mesačne vo výške 35,- € počnúc dňom 16.11.2010 vždy do 25. dňa v mesiaci vopred k rukám XXXXX, nar. 22.05.1989, túto povinnosť riadne, pravidelne a v plnej výške neplnil v Lučenci a inde a za obdobie od 16.11.2010 do 31.05.2013 XXXXX na výživnom dlhoval sumu 1 050,- € 

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci  vedené trestné stíhanie  pre prečin zanedbania povinnej výživy podľa § 207 ods. 1, ods. 3 písm. b/  Trestného zákona na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Trestného poriadku s  poukazom na ustanovenie § 86 písm. a/ Trestného zákona Po preskúmaní vyšetrovacieho spisu som zistila, že predmetný návrh je dôvodný.
	Obvinený XXXXX vo svojej výpovedi uviedol, že je pravdou, že výživné svojmu synovi neplatil od novembra 2010. Dôvodom bola skutočnosť, že nemal finančné prostriedky, nepoberal ani dávku v hmotnej núdzi a svoju obživu si zabezpečoval len príležitostnými prácami. Vo výpovedi dňa 08.07.2013 uviedol, že dlh na výživnom sa bude snažiť dodatočne uhradiť. Následne dňa 15.07.2013 vypovedal, že dňa 13.07.2013 svojmu synovi XXXXX osobne k jeho rukám vyplatil dlh na výživnom vo výške 1 050,- €.
Výpoveď obvineného v plnom rozsahu potvrdil aj svedok - poškodený XXXXX. Uviedol, že obvinený XXXXX mu dňa 13.07.2013 osobne do jeho rúk vyplatil sumu 1 050,- €, čím uhradil celý dlh na výživnom. Dodal, že dňa 31.05.2013 ukončil štúdium na vysokej škole. V dôsledku neplatenia výživného zo strany svojho otca núdzou netrpel.
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka